Primele segmente ale oglinzii primare a ELT au fost turnate cu succes
Telescopul Extrem de Mare (ELT) al ESO va fi cel mai mare telescop optic construit vreodată — "cel mai mare ochi către cer din lume"
Oglinda sa primară va măsura 39 metri diametru și va conține 798 de segmente hexagonale, fiecare măsurând 1,4 metri diametru și 5 cm grosime.
Primele șase segmente tocmai au fost turnate cu succes de către compania germană SCHOTT.
După formare, șlefuire și montarea în telescop, aceste segmente vor lucra împreună ca o singură oglindă imensă.
La terminarea sa, telescopul ELT va colecta mai multă lumină decât toate telescoapele optice științifice combinate.
Adaptarea: ESO; traducerea: Mihail-Gabriel Bărbuță